Superman IV: The Quest for Peace

Superman IV: The Quest for Peace er en britisk-amerikansk superheltfilm fra 1987 regissert av Sidney J. Furie. Filmen handler om Supermann, som i filmen spilles av Christopher Reeve. Andre fremtredende roller spilles av Gene Hackman, Jackie Cooper, Margot Kidder og Mark Pillow.

Dette er den fjerde filmen om Supermann og den siste med Reeve i tittelrollen. 

Den ble meget dårlig mottatt av kritikerne og ble en kommersiell flopp.

Handling
Den kalde krigen begynner å bli glodhet, Sovjet og USA truer med å utslette hverandre. Supermann bestemmer seg derfor fjerne alle atomvåpen på jorda. Han forteller om sine planer til FN og i løpet av noen dager samler han inn alle atomvåpen på jord og sender dem mot solen slik at de destrueres. Men med det tramper han også på tærne til de som handler med kjernefysiske våpen, og en av dem er Lex Luthor. Ved hjelp av Supermanns DNA, skaper Luthor en ny utfordring for ham: Nuclear Man. De to rivalene braker sammen i en eksplosiv historie hvor Supermann redder Frihetsgudinnen, stanser et vulkanutbrudd fra Etna og gjenoppbygger Den kinesiske mur, som er blitt ødelagt.

Om filmen
Supermann IV ble slaktet av kritikerne og ble også en kommersiell fiasko. Enkelte av kritikerne omtalte den som årets verste film. På Rotten Tomatoes har den fått bare 11 %. Den ble nominert til to Razzie Award (verste kvinnelige birolle, og verste visuelle effekter).

På grunn av denne filmens elendige mottakelse ble en femte film utsatt på ubestemt tid. Det skulle gå 19 år for neste film om Supermann kom: Superman Returns (2006).

Den ble ikke satt opp på kino i Norge, men ble utgitt på video av Mayco i 1988.

I rollene
 Skuespiller Rolle Christopher Reeve Clark Kent / Superman Gene Hackman Lex Luthor Jackie Cooper Perry White Marc McClure Jimmy Olsen Jon Cryer Lenny Luthor Sam Wanamaker David Warfield Mark Pillow Nuclear Man Mariel Hemingway Lacy Warfield Margot Kidder Lois Lane Damian McLawhorn Jeremy William Hootkins Harry Howler Jim Broadbent Jean Pierre Dubois Stanley Lebor General Romoff Don Fellows Levon Hornsby Robert Beatty U.S. President

 Se også 
Superman, en amerikansk spillefilm fra 1978 med Christopher Reeve i rollen som Supermann.
Superman II, en amerikansk spillefilm fra 1980 med Christopher Reeve i rollen som Supermann.
Superman III, en amerikansk spillefilm fra 1983 med Christopher Reeve i rollen som Supermann.
Superman Returns, en amerikansk spillefilm fra 2006 med Brandon Routh i rollen som Supermann.
Man of Steel, en am. spillefilm fra 2013 med Henry Cavill som Superman.
Batman v Superman: Dawn of Justice, film fra 2016 med Henry Cavill som Superman.

Referanser

 Eksterne lenker 


Kategori:Supermann
Kategori:Britiske science fiction-filmer
Kategori:Britiske eventyrfilmer
Kategori:Superheltfilmer
Kategori:Filmer fra 1987
Kategori:Filmer basert på DC Comics
Kategori:Engelskspråklige filmer
Kategori:Science fiction-filmer fra USA
Kategori:Eventyrfilmer fra USA
Kategori:Filmer om den kalde krigen
Kategori:Filmer om atomvåpen
Kategori:Filmer lagt til USA
Kategori:Oppfølgerfilmer
Kategori:Superheltfilmer fra USA